**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO PROTOKOLAS**

2016 m. lapkričio 22 d. Nr. (20.4.)-TAR1- 128

Klaipėda

Posėdis įvyko 2016 m. lapkričio 14 d. 14 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas.

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvavo (7 nariai iš 9 ):

1. dr. Vytautas Čepas, Klaipėdos miesto savivaldybės tarybos narys;
2. Eugenija Krasauskienė, VĮ Registrų centro Klaipėdos filialo direktoriaus pavaduotoja;
3. prof. dr. Daiva Kšanienė, Klaipėdos universiteto profesorė emeritė;
4. prof. dr. Vygantas Vareikis, Klaipėdos miesto savivaldybės tarybos narys;

5. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

6. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr.specialistė;

7. Zita Genienė, Klaipėdos miesto savivaldybės Mažosios Lietuvos istorijos muziejaus Istorijos skyriaus vedėja.

Posėdžio dalyvis: Vytautas Nausėda, Klaipėdos miesto savivaldybės administracijos Geodezijos ir GIS skyriaus vedėjas.

**DARBOTVARKĖ:**

**1. Dėl naujai suplanuotos gatvės pavadinimo.**

**2. Dėl diplomato Dovo Zauniaus atminimo įamžinimo.**

**3. Dėl filosofo Leonido Donskio atminimo įamžinimo Klaipėdoje.**

**4. Informacija apie miesto teritorijų pavadinimus.**

Posėdžio medžiaga:

1. Klaipėdos miesto savivaldybės administracijos Geodezijos ir GIS skyriaus 2016-10-31 raštas Nr.VS-5963 „Dėl gatvės pavadinimo“ ir naujai suplanuotos gatvės schema, 2 lapai.

2. LR Užsienio reikalų ministerijos 2016-09-20 raštas Nr.(24.4)3-4764 „Dėl buvusio Lietuvos užsienio reikalų ministro Dovo Zauniaus atminimo įamžinimo Klaipėdoje“ ir pažyma, 2 lapai;

3. Klaipėdos universiteto 2016-10-04 raštas Nr.4-059 „Dėl buvusio Lietuvos užsienio reikalų ministro Dovo Zauniaus atminimo įamžinimo Klaipėdoje‘, 1 lapas.

4. Klaipėdos miesto savivaldybės tarybos nario V. Vareikio 2016-10-17 raštas „Siūlymas dėl prof. Leonido Donskio atminimo įamžinimo Klaipėdoje“, 1 lapas.

**3. SVARSTYTA. Dėl filosofo Leonido Donskio atminimo įamžinimo Klaipėdoje.**

Pranešėjas - prof. dr. Vygantas Vareikis, Klaipėdos miesto savivaldybės tarybos narys.

Į posėdį atėjo N. Laužikienė, Klaipėdos miesto savivaldybės administracijos Ugdymo ir kultūros departamento direktorė.

V. Čepas pristatė V. Vareikio pasiūlymą, kurį pasirašė 31 žmogus, įamžinti filosofo L. Donskio atminimą Klaipėdoje, pakabinant jam skirtą atminimo lentą ant Klaipėdos Universiteto Menų fakulteto pastato, prie įėjimo.

V. Vareikis papasakojo L. Donskio biografiją. Pažymėjo, kad L. Donskis gimė ir mokėsi Klaipėdoje, studijavo tuometinėje Lietuvos valstybinės konservatorijos Klaipėdos fakultetuose, kur dabar yra įsikūręs KU Menų fakultetas, vėliau iki 1997 m. dirbo Klaipėdos universitete. Paskui išvyko į Kauną. Priminė, kad L. Donskis dalyvavo steigiant Klaipėdos universitetą.

V. Vareikis patikslino kreipimesi nurodytą tekste datą *„Šiame pastate 1980-1987 m. mokėsi ir dirbo žymus Lietuvos visuomenės ir politikos veikėjas, filosofas prof. Dr. Leonidas Donskis (1962-2016)“.* Pasiūlė įamžinti L. Donskio atminimą kuo greičiu, kad neužsimirštų, geriausiai būtų iki jo gimtadienio – ateinančių metų rugpjūčio 13 d.

N. Laužikienė pastebėjo, kad L. Donskis turėjo ir kitų nuopelnų, kurie neparašyti atminimo lentos tekste: dirbo Klaipėdos universitete ir nepriklausomybės metais. Pasiūlė pagalvoti apie universalesnį tekstą.

V. Vareikis atsakė, kad KU fakultetas, kuriame 1990-1997 m. dirbo L. Donskis yra Nemuno gatvėje. Pasiūlė šįkart įamžinti L. Donskio atminimą KU Menų fakultete, o dėl kitų L. Donskio įamžinimo vietų gali atsirasti ir kitų iniciatyvų.

**NUTARTA**:

1. Įamžinti žymaus Lietuvos visuomenės ir politikos veikėjo, filosofo Leonido Donskio atminimą, pakabinant jam atminimo lentą ant Klaipėdos universiteto Menų fakulteto pastato (S. Daukanto g. 4) sienos.

2. Rekomenduoti Klaipėdos miesto savivaldybės administracijos Ugdymo ir kultūros departamento Kultūros skyriui rengti Klaipėdos savivaldybės tarybos sprendimą dėl Leonido Donskio atminimo įamžinimo savivaldybės lėšomis.

Nutarimas priimtas balsuojant: 7 UŽ.

Posėdis baigėsi 15 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2016-12-12